**SPrÁva o Účasti verejnosti na Tvorbe právnych Predpisov**

Podnetom na vypracovanie návrhu zákona bola verejnosť, pacienti, ktorí poukazovali na nedostatočné zásobovanie kategorizovanými liekmi, podnety verejnosti tlmočili aj poskytovatelia lekárenskej starostlivosti a v neposlednom rade a problémoch  súvisiacich s nedostatkom liekov informovali aj média.

Verejnosť adresovala svoje poznatky aj držiteľom registrácie nedostatkových liekov, veľkodistribútorom a lekárňam. Ministerstvo zdravotníctva SR komunikovalo o probléme aj s Asociáciou na ochranu práv pacientov a preto sa rozhodlo v čo najkratšom čase vypracovať novelu zákona a predložiť ju na legislatívne konanie. Ministerstvo zdravotníctva Slovenskej republiky vytvorilo pracovnú skupinu na vypracovanie návrhu zákona, ktorej členmi boli zainteresované subjekty z dodávateľského reťazca humánnych liekov.

V rámci medzirezortného pripomienkového konania prostredníctvom elektronického portálu Slov-lex mala verejnosť možnosť predkladať pripomienky k návrhu zákona.